**Referat af Bestyrelsesmøde, d. 6. September 2021, kl. 19:00 i klubhuset**

Deltagere fra bestyrelsen: Winnie Ahrensberg, Dorthe Rix og Sarah Jessen
Deltagende suppleanter: Jesper Kristensen

Fraværende: Poul Rasmussen, Pernille Anna Knudsen og Stine Johansen

Dagsorden:

1. Valg af ordstyrer: Sarah Jessen
2. Gennemgang af seneste referat - Godkendt
3. Orientering fra formand

a. Kreds 2 Generalforsamling

Dorthe og Winnie deltog i dette. Det var et rigtig fint arrangement, med flere forskellige på valg. Bl.a. blev Emily Kew genvalgt til næstformand. Der var rigtig meget snak om kredsen, som har rigtig mange penge stående på kontoen, da der ikke har været så mange arrangementer pga. corona. Derfor overvejer kredsen at give halvdelen af klubbens kontingenter tilbage til klubben, så pengene kan komme ud og blive brugt i lokalklubberne. Der bliver nu genoptaget formandsmøder i kredsen. Det er formændene i kredsen, som sparrer med hinanden uden en dagsorden og vender forskellige emner bl.a. konkurrenceplanlægning.

b. Træner uddannelse - Finn Christensen Agility begynder hold

Finn har været i klubben i et års tid, og har hjulpet med til mange arrangementer i klubben. Bestyrelsen har godkendt, at han må indstilles til at komme på uddannelsen. Vi tager kontakt til trænerudvalget, som står for det videre forløb.

c. Godkendelse af Hoopers kursustilskud til Winnie - ønskes, da Winnie har sagt ja til at tage et hoopers begynderhold.

Bestyrelsen har godkendt at klubben betaler halvdelen (da det ikke er et DcH kursus, ellers 100%), som det står skrevet i vores håndbog.

1. Orientering fra kasserer - Her var ikke noget nyt
2. Kemisk kastration inkl svar fra DcH agility udvalg
Det har været oppe at vende, om DcH anser kemisk kastration som doping af hunden, da dette er gældende i andre foreninger. Winnie har skrevet ind til DcH’s agilityudvalg, som har svaret, at det IKKE anses for doping i DcH. Vedhæftet er svaret fra DcH’s agilityudvalg.
3. Klubtøj
	1. Jesper, Stine og Sarah har møde med Sportigan Give i morgen tirsdag d. 7/9.
	2. DM tøj - Det er der styr på, bestyrelsen har besluttet, hvordan tøjet skal se ud.
4. Indkomne forslag:
	1. For HF der er udtaget med mere end 1 hund: de får 1 trøje/jakke hvor alle hunde navne står på. Derudover trykker vi også på trøjen hvad man er udtaget i også hvis man er udtaget i flere discipliner. (Susanne Rødtness)
	- Se svaret under pkt. 6.a, der bliver ikke skrevet hvad man er udtaget i, men alle hunden kommer på.
	2. Hal leje betaling: Klubben betaler hal leje for alle medlemmer. Pt regner vi med 36 udøvere der skal træne i hal fra Oktober til Marts (20 træningsgange)

Pris på halleje pr uge 1200 kr i 20 uger = 24000 kr (Anne Kew)

* 1. Forhøjelse af træningsgebyr for Agility og Hoopers således, at træning i hal er inkl for alle, så man ikke skal ud og opkræve ekstra for træning fra okt - marts (Pernille)

Svar til B+C - Det er vedtaget, at klubben betaler hal-leje for de 6 trænere, der skal med i hallen uagtet om de har hold i hallen eller ej. De betaler fortsat selv deres træningsgebyret. Af den grund, bliver alle øvrige aktive trænere også tilbudt, at få betalt deres hal-leje, såfremt de ønsker at gå på et hold i hallen. Det er besluttet, at ‘’træner-holdet’’ afgiver min. 15 minutter af deres tid til konkurrenceholdet, som afvikles lige efter deres hold. Hal-lejen er forudsat.

Det koster 700 kr. for et medlem, at træne 8 gange før jul og 12 gange efter jul. Dorthe arbejder på en løsning ift. at betale i klubmodul - det kommer der nærmere info om.

* 1. Suppleanter på hjemmesiden under bestyrelsen - selvfølgelig skal de ind på hjemmesiden. Det kigger Dorthe på
	2. eftersøgningshunde og hundefører på hjemmesiden? - det snakker Winnie med Flemming om.
1. Eventuelt.

Janne har efterspurgt nye kontorstole til kontoret, da de helt færdige. Det godkender bestyrelsen. Janne har sagt ja til at stå for indkøb.